smcproject/ml-wiki-sentences huggingface dataset:
തിരുവല്ലാസങ്കേതത്തിനു മാത്രമായി (വാഴപ്പള്ളി, നിരണം, മാന്നാർ എന്നീ ഉപഗ്രാമങ്ങൾ കൂടാതെ) മുപ്പത് ചതുരശ്ര മൈൽ വിസ്തീർണ്ണമുള്ള ഭൂസ്വത്തുണ്ടായിരുന്നതായി പ്രൊഫ. എം.ജി.എസ്. നാരായണൻ ചൂണ്ടിക്കാണിച്ചിട്ടുണ്ട്.
പെരിയാറിനും കൊല്ലത്തിനുമിടയിലുള്ള ഭൂമിയുടെ നല്ലൊരു ഭാഗം കിടങ്ങൂർ, ഏറ്റുമാനൂർ, നിർമണ്ണ, വെണ്മണി, ആറന്മുള, ചെങ്ങന്നൂർ, തിരുവല്ലാ എന്നീ ക്ഷേത്രങ്ങളുടെ നിയന്ത്രണത്തിലായിരുന്നു.
ചെപ്പേടിലെ വിവരങ്ങൾ
ക്ഷേത്രത്തിന് ഭൂമിയിൽനിന്നുള്ള ഒരു വരുമാനമാർഗ്ഗമായിരുന്നു 'രക്ഷാഭോഗ'മെന്ന സംരക്ഷണ നികുതി.
ഭൂമിയിൽനിന്ന് രാജാക്കന്മാർക്ക് കൊടുക്കേണ്ട നികുതിയായിരുന്നു രക്ഷാഭോഗം.
തിരുവല്ലാ ക്ഷേത്രത്തിലേയ്ക്ക് കുടവൂർ ഗ്രാമം ദാനം നൽകിയിട്ടുള്ളത് കാരാണ്മ അവകാശങ്ങളും പതിനെട്ട് വ്യത്യസ്ത നികുതികളും ഒരു അങ്ങാടിയും ഉൾപ്പെടെയാണെന്ന് തിരുവല്ലാചെപ്പേടുകളിൽ രേഖപ്പെടുത്തിയിട്ടുണ്ട്.
ഈ ഗ്രാമത്തിന്റെ സംരക്ഷണത്തിനായി തിരുവല്ലാക്ഷേത്രത്തിന് പതിനെട്ടു കഴഞ്ച് സ്വർണ്ണമോ അല്ലെങ്കിൽ 360 പറ നെല്ലോ വെമ്പൊലനാട്ടിലെ നാടുവാഴിയിൽ നിന്ന് രക്ഷാഭോഗ മായി വസൂലാക്കാമായിരുന്നു.
വിളക്കുമാടം പണിയുന്നതിനും ക്ഷേത്രത്തിലേയ്ക്ക് എണ്ണ വാങ്ങുന്നതിനും രക്ഷാഭോഗം ചുമത്തിയിരുന്നതായി പ്രമാണങ്ങളിൽ കാണാം.
ഇതു കൂടാതെ ക്ഷേത്രഭൂമി പാട്ടത്തിനെടുത്തിരുന്ന കാരാളന്മാരും അവരുടെ വിഹിതം നെല്ല്, നെയ്യ്, എണ്ണ എന്നിവയും മറ്റു അവശ്യ വസ്തുക്കളും ക്ഷേത്രത്തിലേക്ക് നൽകിയിരുന്നു.
സാധാരണയായി കാരാളർ ക്ഷേത്രത്തിനു നൽകേണ്ട വിഹിതം മൊത്തം ഉൽപ്പാദനത്തിന്റെ 1/3 അല്ലെങ്കിൽ 1/5 ഭാഗ മായിരുന്നു എന്ന് തിരുവല്ലാചെപ്പേടിൽ നിന്ന് മനസ്സിലാക്കാം.
ചില സന്ദര്ഭങ്ങളില് ക്ഷേത്രത്തിലേയ്ക്കുള്ള ഭൂനികുതി സ്വര്ണ്ണമായി വാങ്ങിയിരുന്നുവെന്ന് തിരുവല്ലാചെപ്പേടില് നിന്ന് മനസ്സിലാക്കാം.
ന്ഭൂവുടമകള്ക്കു പുറമെ ദേവദാസികള്ക്കും സ്വര്ണ്ണം കടം നല്കിയിരുന്നതായി തിരുവല്ലാ ചെപ്പേടുകളില് കാണാം.
ഓണാഘോഷത്തെക്കുറിച്ചുള്ള വിശദമായ പ്രതിപാദ്യം തിരുവല്ലാ ചെപ്പേടുകളില് കാണാം.
തിരുവല്ലാ ക്ഷേത്രത്തിലെ ഓണാഘോഷത്തിനായി ദാനംചെയîപ്പെട്ട ഭൂസ്വത്തിന്റെ മേല്നോട്ടത്തിനായി ഒരു ട്രസ്റ്റ് ഉണ്ടായിരുന്നതായി രാജന് ഗുരുക്കള് പറയുന്നുണ്ട്.53 ആതുരശാലകളിലെ അന്തേവാസികള്ക്ക് ഓണത്തിന് ഊട്ട് ഏര്പ്പെടുത്തിയിരുന്നതായി തിരുവല്ലാചെപ്പേടുകളില് രേഖപ്പെടുത്തിയിട്ടുണ്ട്.
ക്ഷേത്രജീവനക്കാര്ക്ക് ഓണത്തിന് പ്രത്യേക വേതനം നല്കിയിരുന്നതായി തിരുവല്ലാചെപ്പേടുകളില് കാണുന്നുണ്ട്.
പല ജോലികളിലും ഏര്പ്പെട്ടിരുന്ന വിഭാഗങ്ങളെക്കുറിച്ച് ചെപ്പേടുകളില് പ്രതിപാദ്യമുണ്ട്.
തിരുവല്ലാ ചെപ്പേടുകളില് 'ചാവേര്വിരുത്തി', 'പണിച്ചവിരുത്തി', 'കാവല്വിരുത്തി' എന്നിവയെക്കുറിച്ച് പ്രതിപാദ്യമുണ്ട്.
ഇത്തരം പ്രവൃത്തികളില് ഏര്പ്പെട്ടിരുന്നവര് എത്രമാത്രം സ്വതന്ത്രരായിരുന്നുവെന്ന് വ്യക്തമല്ല.
ഇതില് നേരിട്ട് ഭൂമിയില് അദ്ധ്വാനിച്ചിരുന്നവവര്ക്ക്- ആള്, ആളടിയാര്, അടിയാര്, [പുനൈവര്] (പുലയ), ചെറുമര് എന്നിങ്ങനെ വിവിധ പേരുകളില് പ്രതിപാദിയ്ക്കപ്പെട്ടിട്ടുള്ള അടിസ്ഥാനതൊഴിലുകളില് ഏര്പ്പെട്ടിരുന്നവര്ക്ക് യാതൊരു സ്വാതന്ത്യവുമുണ്ടായിരുന്നില്ല.
ഭൂമിയ്ക്കുമേല് യാതൊരവകാശവുമില്ലാതിരുന്ന ഇവരെ ഭൂമിയ്ക്കൊപ്പം കൈമാറിയിരുന്നത്.
ഇത്തരം നിരവധി സംഭവങ്ങള് തിരുവല്ലാചെപ്പേടുകളില്നിന്നും ഉദാഹരിയ്ക്കാന് കഴിയും.
തിരുവല്ലാചെപ്പേടുകളില് കൂത്ത് നടത്തുന്നതിനായി 75 പറ നെല്ല് വിളയുന്ന ഭൂമി ക്ഷേത്രത്തിലേക്ക് ദാനം ചെയ്തതായി കാണുന്നു.
ഭരണകൂടത്തെ സാധൂകരിയ്ക്കുന്നതിനൊപ്പം തന്നെ  ക്ഷേത്രങ്ങള് അതിന്റെ പങ്കാളിയാകുകയും ചെയ്തിരുന്നു..
ഭരണകൂടത്തിന്റെ പ്രവര്ത്തനങ്ങള് ക്ഷേത്രങ്ങള്ക്ക് നല്കപ്പെടു കയോ അഥവാ ക്ഷേത്രങ്ങള് കൈവശപ്പെടുത്തുകയോ ചെയ്തതിനുള്ള ഏറ്റവും ഉത്തമ ദൃഷ്ടാന്തം തിരുവല്ലാ ചേപ്പേടുകൾ തന്നേയാണ്.
പതിനെട്ട് നികുതികളോടു കൂടി കുടവൂര് ഗ്രാമം വെമ്പൊലനാട്ടിലെ നാടുവാഴി തിരുവല്ലാ ക്ഷേത്രത്തിന് നല്കിയ കാര്യം മുന്പ് പ്രതിപാദിച്ചിട്ടുണ്ട്.
പ്രസ്തുത നാടുവാഴിയില് നിന്ന് 360 പറ നെല്ല് ഭൂനികുതിയായി (രക്ഷാഭോഗം) ക്ഷേത്രസമിതിയുടെ മാനേജര്ക്ക് പിരിയ്ക്കാമെന്നും എന്തെങ്കിലും പിഴവ് സംഭവിച്ചാല് നാടുവാഴി കൊടുക്കുവാനുള്ള നികുതി മുഴുവനും തുല്യമായ തുകയ്ക്കുള്ള സ്വര്ണ്ണമായി (പതിനെട്ട് കഴഞ്ച്) നല്കണമെന്നും ഇതില് വ്യവസ്ഥയുണ്ട്.
രാജാവിന്റെയോ ഏതെങ്കിലും സാമന്തന്റെയോ കോപത്തില്നിന്ന് പ്രസ്തുത ഗ്രാമത്തെ സംര്രക്ഷിയ്ക്കുന്നതിനുള്ള അധികാരവും ക്ഷേത്രത്തിനുണ്ടായിരുന്നു.
ഷേത്രത്തിലേയ്ക്ക് എണ്ണ നൽകാൻ ചുമതലയുള്ള ആൾക്കാർ അതിനു വീഴ്ച്ച വരുത്തുകയാണെങ്കിൽ 50 കഴഞ്ച് സ്വർണ്ണം പെരുമാൾക്കും, 25 കഴഞ്ച് ക്ഷേത്ര സഭയ്ക്കും (അസംബ്ലി) 10 കഴഞ്ച് നാടുവാഴിയ്ക്കും പിഴയൊടുക്കാൻ വ്യവസ്ഥയുണ്ടായിരുന്നു.
അധികാര ശ്രേണിയുടെ ഒരു ചിത്രവും - രാജാവ്, ക്ഷേത്രം, നാടുവാഴി എന്ന ക്രമത്തിൽ - ഇതുവെച്ച് നിർമ്മിയ്ക്കുവാൻ കഴിയും.
അവലംബം ഡോ. നടുവട്ടം ഗോപാലകൃഷ്ണൻ , തിരുവല്ലാ ചെപ്പേടുകൾ കിളിപ്പാട്ട് ജൂലൈ ൨൦൧൪.
ഇളംകുളം കുഞ്ഞൻ പിള്ള കേരളഭാഷയുടെ  വികാസപരിണാമങ്ങൾ എസ.
പി.സി.എസ് ൧൯൬൭ ഡോ. പുതുശ്ശേരി രാമചന്ദ്രൻ ,കേരള ചരിത്രത്തിന്റെ അടിസ്ഥാനരേഖകൾ ഭാഷാ ഇന്സ്ടിട്യൂട്ട് ൨൦൧൧ ഹുസ്സൂർ കച്ചേരി ശാസനം Reprint March 1992 (TAS VOl 2 Part 3) TAS, vol.
II, part III,  Government of Kerala, 1992, pp. 131-207.
Rajan Gurukkal, The Kerala Temple and the Early Medieval Agrarian System, Vallathol Vidhyapeetham, 1992, p. 32.
M.G.S. Narayanan, Perumals of Kerala, Calicut, 1996, p. 144.
സ്കറിയ സക്കറിയ, കേരളോൽപ്പത്തിയും മറ്റും, 1843-നും 1904-നുമിടയിൽ ഡോ. ഹെർമ്മൻ ഗുണ്ടർട്ട് പ്രസിദ്ധീകരിച്ച എട്ട് കൃതികൾ, ഡി.സി. ബുക്സ്, കോട്ടയം, 1992, പു.
തിരുവള്ളൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thiruvallur_Gramapanchayat
കോഴിക്കോട് ജില്ലയിൽ, വടകര താലൂക്കിൽ, തോടന്നൂർ ബ്ളോക്കിലാണ് 27.58 ചതുരശ്രകിലോമീറ്റർ വിസ്തീർണ്ണമുള്ള തിരുവള്ളൂർ ഗ്രാമപഞ്ചായത്ത് സ്ഥിതി ചെയ്യുന്നത്.
അതിരുകൾ തെക്ക്‌ - മണിയൂർ,  ചെറുവണ്ണൂർ പഞ്ചായത്തുകൾ വടക്ക് -ആയഞ്ചേരി പഞ്ചായത്ത് കിഴക്ക് - ആയഞ്ചേരി, ചെറുവണ്ണൂർ, വേളം പഞ്ചായത്തുകൾ പടിഞ്ഞാറ് - വില്യാപ്പള്ളി, മണിയൂർ പഞ്ചായത്തുകൾ
വള്ള്യാട് ഈസ്റ്റ്, 
2.
വള്ള്യാട്, 3.
കണ്ണമ്പത്ത്കര, 
4.
പൈങ്ങോട്ടായി, 
5.
തിരുവള്ളൂർ നോർത്ത്, 6.
തിരുവള്ളൂർ സെൻറർ, 7.
കാഞ്ഞിരാട്ടുതറ, 8.
നിടുംമ്പ്രമണ്ണ,9.
തണ്ടോട്ടി,
10.
വെള്ളൂക്കര, 
11.
തിരുവള്ളൂർ സൌത്ത്, 12.
ചാനിയംകടവ്, 
13.
തോടന്നൂർ ടൌൺ, 14.
കന്നിനട, 
15.
തോടന്നൂർ നോർത്ത്, 16ആര്യന്നൂർ
17ചെമ്മരത്തൂർനോർത്ത്,  18.
ചെമ്മരത്തൂർ സൌത്ത്,  19.
ചെമ്മരത്തൂർ വെസ്റ്റ്, 20.
കോട്ടപ്പള്ളി നോർത്ത് സ്ഥിതിവിവരക്കണക്കുകൾ ജില്ല കോഴിക്കോട് ബ്ലോക്ക് തോടനൂർ വിസ്തീര്ണ്ണം 27.58 ചതുരശ്ര കിലോമീറ്റർ ജനസംഖ്യ 30,562 പുരുഷന്മാർ 14,967 സ്ത്രീകൾ 15,595 ജനസാന്ദ്രത 1108 സ്ത്രീ : പുരുഷ അനുപാതം 1042 സാക്ഷരത 87.17% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thiruvallurpanchayat Archived 2013-06-11 at the Wayback Machine .
തിരുവള്ളൂർ ജില്ല ഇംഗ്ലീഷ് വിലാസം https://ml.wikipedia.org/wiki/Tiruvallur_district
തെക്കേ ഇന്ത്യൻ സംസ്ഥാനമായ തമിഴ്നാട്ടിലെ ഒരു ജില്ലയാണ് തിരുവള്ളൂർ ജില്ല ( തമിഴ് : திருவள்ளூர் மாவட்டம் ).
തിരുവള്ളൂർ നഗരമാണ് ഈ ജില്ലയുടെ ആസ്ഥാനം.
തിരുവള്ളൂർ ജില്ല, തമിഴ്നാട് തിരുവള്ളൂരിലെ വീര രാഘവസ്വാമി ക്ഷേത്രം ഭൂമിശാസ്ത്രം
ഈ ജില്ലയുടെ വടക്ക് ആന്ധ്രപ്രദേശ്‌ സംസ്ഥാനവും കിഴക്ക് ബംഗാൾ ഉൾക്കടലും തെക്കുകിഴക്കായി ചെന്നൈ ജില്ലയും തെക്ക് കാഞ്ചിപുരം ജില്ലയും പടിഞ്ഞാറ് വെല്ലൂർ ജില്ലയും സ്ഥിതി ചെയ്യുന്നു.
ഈ ജില്ലയുടെ വിസ്തീർണ്ണം 3424 ചതുരശ്ര കിലോമീറ്ററാണ് .2001  ലെ കാനേഷുമാരി പ്രകാരം 2,754,756 ആണ് ജനസംഖ്യ.
ഇവരിൽ 54.45 ശതമാനം പേർ നഗര വാസികളാണ്.
ജില്ലയിലെ സാക്ഷരത 76.90 ശതമാനമാണ്.
ഇത് തമിഴ്‌നാട്ടിലെ സംസ്ഥാനശരാശരിയേക്കാൾ കൂടുതലാണ്.
പൊതുഭരണവും രാഷ്ട്രീയവും Assembly Constituency Political Party Elected Representative Gummidipoondi AIADMK K.S. Vijayakumar Ponneri AIADMK P. Balaraman Thiruvottiyur DMK K.P.P. Samy Villivakkam DMK B. Ranganathan Poonamallee INC D. Sudarsanam Tiruvallur DMK E.A.P. Shivaji Tiruttani AIADMK G. Hari Pallipet INC Dr. E.S.S. Raman Lok Sabha Constituency Political Party Elected Representative Thiruvallur AIADMK P. Venugopal Source: Indian Elections / Election Commission of India.
അവലംബം പുറത്തേക്കുള്ള കണ്ണികൾ Tiruvallur district എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടൈഗ ഇംഗ്ലീഷ് വിലാസം https://ml.wikipedia.org/wiki/Taiga ടൈഗ
ഉപ-ആർട്ടിക് മേഖലയിലെ വിശാല സ്തൂപികാഗ്രിത വനങ്ങൾക്കുള്ള പൊതുനാമമാണ് ടൈഗ .
തുന്ദ്രാ പ്രദേശത്തിനു തൊട്ടു തെക്കായി കാണപ്പെടുന്നു.
യൂറോപ്പിന്റെയും വടക്കേ അമേരിക്കയുടെയും ഉത്തരഭാഗത്തായി വരുന്ന സ്തൂപികാഗ്രിത വനങ്ങളാണ് ഇവ.
വനം എന്ന ടൈഗ
വനം എന്നർഥമുള്ള ടൈഗാ എന്ന റഷ്യൻ പദത്തിൽ നിന്നാണ് ടൈഗ എന്ന പേര് നിഷ്പന്നമായിട്ടുള്ളത്.
മുമ്പ് യൂറേഷ്യയിൽ മാത്രം പ്രചരിച്ചിരുന്ന ഈ പദം ക്രമേണ വടക്കേ അമേരിക്കയിലെ സമാന പ്രദേശങ്ങളെ കുറിക്കാനും ഉപയോഗിച്ചു തുടങ്ങി.
സ്കാൻഡിനേവിയ മുതൽ റഷ്യയുടെ പസിഫിക് തീരം വരെയാണ് യൂറേഷ്യയിൽ ടൈഗയുടെ വ്യാപ്തി.
വടക്കേ അമേരിക്കയിൽ ഇവ അലാസ്ക മുതൽ ന്യൂഫൌണ്ട്ലൻഡ് വരെ വ്യാപിച്ചു കിടക്കുന്നു.
പ്രധാന വൃക്ഷങ്ങൾ
ദേവദാരു വൃക്ഷം , പൈൻ , തുടങ്ങിയവയാണ് ടൈഗ പ്രദേശത്തെ പ്രധാന വൃക്ഷങ്ങൾ.
ചതുപ്പാർന്ന നിമ്നഭാഗങ്ങൾ ഇവിടെ ധാരാളമുണ്ട്.
ഉത്തര ദിശയിലേക്കൊഴുകുന്ന നദികളുടെ ജലനിർഗമന മാർഗങ്ങൾ മഞ്ഞുമൂടിക്കിടക്കുന്നതിനാൽ വസന്തകാലത്തുണ്ടാകുന്ന ഹിമസ്രുതി വെള്ളപ്പൊക്കമുണ്ടാക്കാറുണ്ട്.
റഷ്യയുൾപ്പെടെയുള്ള എല്ലാ രാജ്യങ്ങളും വളരെ വിശാലമായ അർഥത്തിലാണ് ടൈഗ എന്ന പദം ഉപയോഗിക്കുന്നത്.
തുന്ദ്രായ്ക്കു തെക്കും ഇടതൂർന്ന വനങ്ങൾക്കു വടക്കും കാണപ്പെടുന്ന വനപ്രദേശങ്ങളെയും ടൈഗ എന്നുപറയാറുണ്ട്.
കൂട്ടം ചേർന്നോ, ഒറ്റപ്പെട്ടോ, ഇടതൂർന്നോ ഉള്ള സ്തൂപികാഗ്രിതവനങ്ങൾ സമ്പന്നമായി കാണപ്പെടുന്ന പ്രദേശങ്ങളെ സൂചിപ്പിക്കുവാനും ടൈഗ എന്ന പദം തന്നെയാണ് ഉപയോഗിക്കാറുള്ളത്.
എന്നാൽ നിയതാർഥത്തിൽ ഇടയ്ക്ക് ഏതാണ്ട് തുടർച്ചയായ രീതിയിൽ ലൈക്കനുകളും, ചെറുവൃക്ഷങ്ങളും കുറ്റിച്ചെടികളും കാണപ്പെടുന്ന തുറസ്സായ നിത്യഹരിത സ്തൂപികാഗ്രിത വനങ്ങളാണ് ടൈഗകൾ.
ചിലയിടങ്ങളിൽ ഇവയ്ക്കു ചുറ്റും പുൽ പ്രദേശങ്ങൾ കാണുന്നുണ്ട്.
തടിയും ധാതുനിക്ഷേപങ്ങളും ടൈഗ പ്രദേശങ്ങൾക്ക് സാമ്പത്തികപ്രാധാന്യം നേടിക്കൊടുത്തിട്ടുണ്ടെങ്കിലും ഇന്നും ഇവയുടെ പല ഭാഗങ്ങളിലും മനുഷ്യർക്കെത്തിച്ചേരാൻ കഴിഞ്ഞിട്ടില്ല.
ഇവിടത്തെ ചില പ്രദേശങ്ങൾ ജലം പുറത്തേയ്ക്ക് ഒഴുകിപ്പോകാത്തവയാണ്.
ഈ പ്രദേശങ്ങളിൽ തുടർച്ചയായി പീറ്റ് നിക്ഷേപിക്കപ്പെടുന്നു.
മഞ്ഞുകാലം
ടൈഗ പ്രദേശത്തെ മഞ്ഞുകാലം ദീർഘവും കാഠിന്യമേറിയതുമാണ്.
ഹ്രസ്വവും സൌമ്യവുമാണ് വേനൽക്കാലം.
കാഠിന്യമേറിയ കാലാവസ്ഥയും ദുഷ്പ്രാപ്യതയും നിമിത്തം ഈ പ്രദേശത്ത് ജനസാന്ദ്രത വളരെ കുറവാണ്.
ഈ പ്രദേശത്തു കാണപ്പെടുന്ന ഒരു പ്രധാന മൃഗമാണ് വുഡ്ലൻഡ് കാരിബോ (Woodland caribou).
സസ്യജാല വൈവിധ്യത്തിനും കാലാവസ്ഥാമാറ്റങ്ങൾക്കും അനുസൃതമായ ഉപവിഭാഗങ്ങളും ടൈഗയ്ക്കുണ്ട്.
ചിത്രശാല ടൈഗ നദീതടത്തിൽ കായലോരത്ത് ടൈഗ കാനഡയിലെ നദിയോരത്ത് റഷ്യയിലെ ഒരു ടൈഗ ടൈഗ ബ്രൗൺകരടി ടൗണിനു സമീപമുള്ള ടൈഗ സ്വീഡനിൽ അവലംബം പുറത്തേക്കുള്ള കണ്ണികൾ http://www.blueplanetbiomes.org/taiga.htm http://www.radford.edu/~swoodwar/CLASSES/GEOG235/biomes/taiga/taiga.html Archived 2011-06-09 at the Wayback Machine .
http://www.cotf.edu/ete/modules/msese/earthsysflr/taiga.html Images for Taiga കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൈഗ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടൈഗർ ഓർക്കിഡ് ഇംഗ്ലീഷ് വിലാസം https://ml.wikipedia.org/wiki/Tiger_Orchid
ഓർക്കിഡേസീ (Orchidaceae) സസ്യകുടുംബത്തിലെ ഏറ്റവും വലിപ്പം കൂടിയ ഓർക്കിഡ് സസ്യമാണ് ടൈഗർ ഓർക്കിഡ് .
ശാസ്ത്രനാമം : ഗ്രമാറ്റോഫില്ലം സ്പീഷിയോസം (Grammatophyllum speciosum).
ഓർക്കിഡ് കുടുംബത്തിലെ ഭീമൻ എന്ന് ഗിന്നസ് ബുക്കിൽ വിശേഷിപ്പിച്ചിരിക്കുന്ന ഈ സസ്യം ഓർക്കിഡുകളുടെ രാജ്ഞി എന്നും അറിയപ്പെടുന്നു.
പുഷ്പങ്ങളിൽ കാണപ്പെടുന്ന കടുവാ പുള്ളികളാണ് ടൈഗർ ഓർക്കിഡ് എന്ന പേരിനു നിദാനം.
രൂപവിവരണം ടൈഗർ ഓർക്കിഡ് പുഷ്പം
മഡഗാസ്ക്കർ, ഫിലിപ്പീൻസ് , ന്യൂഗിനിയ, മലേഷ്യ തുടങ്ങിയ സ്ഥലങ്ങളിലെ തീരപ്രദേശവനങ്ങളിലും നദീതടങ്ങളിലുമുള്ള വൻമരപ്പൊത്തുകളിലാണ് ഈ ഓർക്കിഡ് ധാരാളമായി വളരുന്നത്.
1825-ൽ കാൾ ബ്ളൂം (Carl Blume) എന്ന ഡച്ച് ശാസ്ത്രകാരൻ ജാവയിലെ ബോഗോർ (Bogor) കാടുകളിലാണ് ടൈഗർ ഓർക്കിഡിനെ കണ്ടെത്തിയത്.
ഇതിനു ശേഷമാണ് മ്യാൻമർ , തായ്‌ലണ്ട്, ലാവോസ് , സുമാത്രാ, ബോർണിയോ എന്നിവിടങ്ങളിൽ ഈ സസ്യങ്ങൾ വളരുന്നതായി മനസ്സിലാക്കാൻ കഴിഞ്ഞത്.
ടൈഗർ ഓർക്കിഡിന്റെ നീളം കൂടി, കനം കുറഞ്ഞ കപടകന്ദ (psuedobulb)ത്തിൽ നിന്ന് അനേകം വേരുകളും ഇലകളുമുണ്ടാകുന്നു.
ഇലകൾ നീളവും കനവും കൂടിയതാണ്.
ഇലയുടെ കക്ഷ്യങ്ങളിൽനിന്ന് രണ്ടു മീറ്ററോളം നീളമുള്ള പുഷ്പമഞ്ജരിയുണ്ടാകുന്നു.
ഒരു പൂങ്കുലയിൽ 75-100 പുഷ്പങ്ങളുണ്ടാകും.
സ്പൈഡർ ഓർക്കിഡിന്റെ പുഷ്പങ്ങളേക്കാൾ വലിപ്പംകൂടിയ പുഷ്പങ്ങളാണിവ.
പുഷ്പങ്ങളുടെ ഞെടുപ്പ് (ഞെട്ട്) നീളം കൂടിയതാണ്.
ബാഹ്യദളങ്ങളും ദളങ്ങളും മൂന്നെണ്ണം വീതമായിരിക്കും.
കടുംമഞ്ഞയോ വെണ്ണനിറമോ ഉള്ള ദളങ്ങളിൽ കടും ഓറഞ്ചു കലർന്ന കാവിനിറത്തിലോ കടും കാവി നിറത്തിലോ ഉള്ള പുള്ളികളുണ്ടായിരിക്കും.
പുഷ്പങ്ങൾക്ക് ഹൃദ്യമായ സുഗന്ധമുണ്ട്.
പുഷ്പകാലം ഒന്നരമാസത്തോളം വരും.
കപടകന്ദം മുറിച്ചുനട്ടാണ് പ്രജനനം നടത്തുന്നത്.
ഉഷ്ണമേഖലാകാലാവസ്ഥയിൽ എവിടെയും ഇത് അനായാസം വളരും.
അസാമാന്യ വലിപ്പമെത്തുന്ന ഈ ചെടി തദനുസൃതമായ വൻ ചട്ടികളിലോ മരപ്പാത്രങ്ങളിലോ വളർത്തണം.
ഇന്ത്യയിൽ ഇവ ഓർക്കിഡേറിയങ്ങളിൽ വളർത്തപ്പെടുന്നു.
16 വർഷമായി കേരളത്തിലെ പാലോട് ട്രോപ്പിക്കൽ ബൊട്ടാണിക്കൽ ഗാർഡനിൽ വളർത്തുന്ന ടൈഗർ ഓർക്കിഡ് രണ്ടു പ്രാവശ്യം മാത്രമേ പുഷ്പിച്ചിട്ടുള്ളു.
ടൈഗർ ഓർക്കിഡിന്റെ വർഗഗുണങ്ങളോടു സാമ്യമുള്ള സിംബീഡിയം ഇനവുമായി സങ്കരം നടത്തി പുതിയ ഇനത്തെ വികസിപ്പിച്ചെടുക്കാനുളള ഗവേഷണങ്ങൾ പാലോട് ഗവേഷണകേന്ദ്രത്തിൽ നടന്നുവരുന്നു.
പുറംകണ്ണികൾ http://www.bbg.org/news/tiger_orchid_blooms http://www.huffingtonpost.com/2011/11/17/tiger-orchid-blooms-rare_n_1099830.html http://www.orchidcarezone.com/tiger-orchids-%E2%80%93-largest-orchids-to-date/ http://www.backyardgardener.com/plantname/pda_1b94-3.html Archived 2012-03-14 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൈഗർ ഓർക്കിഡ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടൈഗർ പൂച്ച ഇംഗ്ലീഷ് വിലാസം https://ml.wikipedia.org/wiki/Oncilla
ശരീരം മുഴുവൻ പുലികളുടേതുപോലെ പുള്ളികളുള്ള ഒരിനം കാട്ടുപൂച്ചയാണ് ടൈഗർ കാട്ടുപൂച്ച .
ശരീരം മുഴുവൻ ഇത്തരം പുള്ളികളുള്ളതിനാലാണ് ഇതിന് ടൈഗർ പൂച്ച എന്ന പേരു ലഭിച്ചത്.
ശാസ്ത്രനാമം: ഫെലിസ് ടൈഗ്രിന (Felis tigrina).
ചെറുവരയൻ പൂച്ച , മാർഗേ (Margay-F.weidii) ക്വിച്ചാ (Kuichua) എന്നീ പേരുകളിലും ഇത് അറിയപ്പെടുന്നു.
മധ്യ അമേരിക്ക മുതൽ ബ്രസീലിന്റെ വടക്കൻ പ്രദേശങ്ങൾ വരെയുള്ള ഭൂപ്രദേശങ്ങളാണ് ഇവയുടെ ആവാസകേന്ദ്രം.
ടൈഗർ പൂച്ചയ്ക്ക് മഞ്ഞ കലർന്ന ചാരനിറമാണ്.
ശരീരത്തിൽ ഇരുണ്ടതും തവിട്ടുനിറത്തിലുള്ളതുമായ വരകൾ കാണപ്പെടുന്നു.
അണ്ഡാകാരത്തിലോ വൃത്താകാരത്തിലോ കാണപ്പെടുന്ന പുള്ളികളുടേയും പൊട്ടുകളുടേയും അരികുകൾക്ക് കറുപ്പുനിറമായിരിക്കും.
ജീവിയുടെ മുതുകിലുള്ള ഇത്തരം പൊട്ടുകളും പുള്ളികളും നീളംകൂടി പരസ്പരം യോജിച്ച് പ്രത്യേക ആകൃതിയൊന്നുംതന്നെയില്ലാത്ത തുടർച്ചയായ അടയാളങ്ങളായിത്തീരുന്നു.
കണ്ണിന്റെ പുറംകോണിൽനിന്നു തുടങ്ങി കഴുത്തുവരെയെത്തുന്ന കറുത്ത രേഖകൾ ഇതിന്റെ മുഖത്തെ വേർതിരിച്ചു കാണിക്കുന്നു.
കണ്ണിനു മുകളിലായി വെള്ള വര കാണപ്പെടുന്നു.
ചെവികൾക്ക് കറുപ്പു നിറമാണെങ്കിലും അറ്റം വെളുത്തതായിരിക്കും.
ടൈഗർ പൂച്ചകൾക്ക് 40-60 സെ.
20 മുതൽ 45 സെ.
വരെ നീളമുള്ള വാൽ ഇതിന്റെ സവിശേഷതയാണ്.
പകൽ സമയം ഇവ വനപ്രദേശങ്ങളിലെ മരപ്പൊത്തുകളിലും മറ്റും വിശ്രമിക്കുന്നു.
രാത്രികാലങ്ങളിലാണ് ഇര തേടുന്നത്.
ഇവ ചെറിയ സസ്തനികൾ, ഇഴജന്തുക്കൾ, പ്രാണികൾ , പക്ഷികൾ , പക്ഷികളുടെ മുട്ടകൾ തുടങ്ങിയവ ഇരയാക്കുന്നു.
രാത്രികാലങ്ങളിൽ വളർത്തു കോഴികളുടെ സങ്കേതം അന്വേഷിച്ചു കണ്ടെത്തി അവയെ പിടിച്ചു ഭക്ഷിക്കാറുണ്ട് .
ഗർഭകാലം 74 ദിവസമാണ്.
ഒരു പ്രസവത്തിൽ ഒന്നോ രണ്ടോ കുഞ്ഞുങ്ങളുണ്ടായിരിക്കും.
താരതമ്യേന വലിപ്പം കുറഞ്ഞ അമേരിക്കൻ പുള്ളിപ്പുലിയിനമായ ഓസ് ലെട്ടു (Ocelot-F.paradalis)കളും ഫെലിസ് വെയ്ഡിയൈ ഇനവും പലപ്പോഴും ടൈഗർ പൂച്ചകളായി തെറ്റിദ്ധരിക്കപ്പെടാറുണ്ട്.
അവലംബം പുറംകണ്ണികൾ http://www.felineconservation.org/feline_species/oncilla.htm Archived 2011-10-14 at the Wayback Machine .
http://www.wildcatconservation.org/Oncilla.html Archived 2012-03-10 at the Wayback Machine .
http://www.tigerhomes.org/wild-cats/wc-oncilla.cfm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൈഗർ പൂച്ച എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടൈഗർ കൊതുക് ഇംഗ്ലീഷ് വിലാസം https://ml.wikipedia.org/wiki/Aedes_albopictus ഇംഗ്ലീഷ് വിലാസം https://ml.wikipedia.org/wiki/Aedes_albopictus
കേരളത്തിലെ ഒരു അധിനിവേശ കൊതുകാണ് ടൈഗർ കൊതുക് ( ശാസ്ത്രീയനാമം : Aedes albopictus ) .
ഫോറസ്റ്റ് ഡേ കൊതുക് എന്നും അറിയപ്പെടുന്ന Aedes albopictus (Stegomyia albopicta) എന്ന ശാസ്ത്രീയനാമമുള്ള കൊതുകുവിഭാഗമാണിത്.
കാലുകളിൽ കറുപ്പും വെളുപ്പും വരകളുള്ളതിനാലാണ് ഇവയ്ക്ക് ടൈഗർ കൊതുക് എന്നുപേരുവന്നിട്ടുള്ളത്.
ചിക്കുൻ ഗുനിയ , മഞ്ഞപ്പനി , വെസ്റ്റ്‌നൈൽ വൈറസ് , ഡങ്കിപ്പനി തുടങ്ങിയ രോഗങ്ങൾക്ക് കാരണമായ വൈറസുകൾ ഇവയിലൂടെ പകരുന്നു .
തെക്കുകിഴക്കൻ ഏഷ്യൻ സ്വദേശിയാണ് ടൈഗർ കൊതുക്.
1967-ലാണ് ഈ കൊതുകുകൾ ഏഷ്യയിൽ തന്നെ ഇതരഭാഗങ്ങളിലേക്ക് വ്യാപിച്ചു തുടങ്ങിയത്.
ആഗോളതാപനത്താൽ നിരവധി രാജ്യങ്ങളിൽ ടൈഗർ കൊതുകുകൾ പെരുകാൻ അനുകൂല സാഹചര്യം ഉരുത്തിരിഞ്ഞു.
അവലംബം പുറം കണ്ണികൾ Aedes albopictus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Tiger mosquitos in Italy Asian Tiger Mosquito Information Archived 2019-02-13 at the Wayback Machine .
Tiger mosquitoes in Spain Asian tiger mosquito on the University of Florida / Institute of Food and Agricultural Sciences Featured Creatures website CISR: Asian Tiger Mosquito Center for Invasive Species Research page on Asian tiger mosquito Species Profile- Asian Tiger Mosquito ( Aedes albopictus ) Archived 2017-09-26 at the Wayback Machine .
Lists general information and resources for Asian Tiger Mosquito.
THE ECOLOGY AND BIOLOGY OF Aedes aegypti (L.) AND Aedes albopictus (Skuse) (DIPTERA: CULICIDAE) AND THE RESISTANCE STATUS OF Aedes albopictus (FIELD STRAIN) AGAINST ORGANOPHOSPHATES IN PENANG, MALAYSIA
ടൈക്കോ ബ്രാഹെ ഇംഗ്ലീഷ് വിലാസം https://ml.wikipedia.org/wiki/Tycho_Brahe
16-ആം നൂറ്റാണ്ടിലെ പ്രശസ്തനായ ജ്യോതിശാസ്ത്രജ്ഞനാണ്‌ ടൈക്കോ ബ്രാഹെ (1546-1601).
ദൂരദർശിനി പോലും കണ്ടുപിടിയ്ക്കപ്പെടുന്നതിനു മുൻപ് ചൊവ്വയെക്കുറിച്ച് കൃത്യമായ വിവരങ്ങൾ നൽകാൻ അദ്ദേഹത്തിനു കഴിഞ്ഞു.
സൂര്യന്റെയും , ഗ്രഹങ്ങളുടെയും സ്ഥാനചലനപ്പട്ടികകൾ വളരെ കൃത്യതയോടെ രേഖപ്പെടുത്തി.
വർഷത്തിന്റെ നീളം കൃത്യമായി കണക്കാക്കിയതും അദ്ദേഹമാണ്‌.
ജൊഹാൻസ് കെപ്ലർ ബ്രാഹെയുടെ ശിഷ്യനായിരുന്നു.
അവരിരുവരും,"ജ്യോതിശാസ്ത്രത്തിലെ ഇരട്ടനക്ഷത്രങ്ങൾ" എന്നറിയപ്പെടുന്നു.
ബ്രാഹെയുടെ De nova stella(പുതിയ നക്ഷത്രം) എന്ന കൃതി 1573ൽ പുറത്തുവന്നു.
ഇതിനെ തുടർന്ന് അരിസ്റ്റോട്ടിലിയൻ വിശ്വാസമായ മാറ്റമില്ലാത്ത ഖഗോളം എന്ന സങ്കല്പം ചോദ്യം ചെയ്യപ്പെട്ടു.
അവലംബം പുറത്തേക്കുള്ള കണ്ണികൾ Tycho Brahe വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന്
ടൈഗൺ ഇംഗ്ലീഷ് വിലാസം https://ml.wikipedia.org/wiki/Tigon
ആൺ കടുവയ്ക്ക് പെൺ സിംഹത്തിലുണ്ടാകുന്ന കുട്ടികളെ ടൈഗൺ (Tigon) എന്നു പറയുന്നു.
മാതാപിതാക്കൾ ഒരേ ജീനസ്സിലാണെങ്കിലും വ്യത്യസ്ത സ്പീഷീസ്സിൽ ഉൾപ്പെടുന്ന ജീവി വർഗ്ഗങ്ങളാണ്.
ടൈഗൺ എന്ന ജീവിയുടെ ജനനം സ്വാഭാവിക സാഹചര്യങ്ങളിൽ സംഭവിക്കാറില്ല.
ഇതുകൂടി കാണുക ലൈഗർ
ടൈഗർ ഓർക്കിഡ് (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Tiger_orchid
ടൈഗർ ഓർക്കിഡ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ടൈഗർ ഓർക്കിഡ് പല ഓർക്കിഡുകളുടെയും സാധാരണനാമമാണ്.
എലിനീന്തസ് , നിയോടോപിക്കുകളിലേ സ്വദേശിയാണ്.
ഗ്രാമറ്റോഫൈലം സ്പെഷിയോസം , ലോകത്തിലെ ഏറ്റവും വലിയ ഓർക്കിഡ്, തെക്ക് കിഴക്ക് ഏഷ്യ സ്വദേശിയാണ്.
മാക്സില്ലരിയ , നിയോടോപിക്കുകളിലേ സ്വദേശിയാണ് റോസ്സിയോഗ്ലോസം ഗ്രാന്റ് , മധ്യ അമേരിക്ക സ്വദേശിയാണ്.
ചിത്രശാല Flowers of Grammatophyllum speciosum Flowers of Grammatophyllum speciosum Flowers of a species of Maxillaria Flowers of Rossioglossum grande ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ടൈഗർ നിശാശലഭം ഇംഗ്ലീഷ് വിലാസം https://ml.wikipedia.org/wiki/Arctiidae
ലെപിഡോപ്റ്റെറ (Lepidoptera) ശലഭഗോത്രത്തിലെ ആർക്റ്റിഡേ (Arctiidae) കുടുംബത്തിന്റെ ഉപകുടുംബമായ ആർക്റ്റിനേ (Arctiinae)യിൽ ഉൾപ്പെടുന്ന ശലഭങ്ങളാണ് ടൈഗർ നിശാശലഭം എന്നറിയപ്പെടുന്നത്.
ആഗോളവ്യാപകത്വമുള്ള ഈ ശലഭങ്ങൾക്ക് തടിച്ച ശരീരവും വർണാഭമായ ചിറകുകളുമാണുള്ളത്.
തെക്കേ അമേരിക്കയിൽ മാത്രം ഇവയുടെ 125-ലധികം സ്പീഷീസുണ്ട്.
6,000 നിയോട്രോപിക്കൽ സ്പീഷീസുകൾ ഉൾപ്പെടെ 11,000 സ്പീഷീസുകളുടെ ലോകമെമ്പാടും കാണപ്പെടുന്ന നിശാശലഭങ്ങളുടെ വലുതും വൈവിധ്യപൂർണ്ണവുമായ ഉപകുടുംബമാണ് ആർക്റ്റിനൈ.
(പണ്ട് കുടുംബത്തെ ആർക്റ്റിഡേ എന്ന് വിളിച്ചിരുന്നു) പ്രത്യേകതകൾ
ടൈഗർ നിശാശലഭങ്ങളുടെ ചിറകുകൾക്ക് ഓറഞ്ചും കറുപ്പും നിറങ്ങളാണുള്ളത്.
വെളുത്തനിറമുള്ള ചിറകിൽ കറുത്ത പൊട്ടുകളോ അടയാളങ്ങളോ വരകളോ ഉള്ള ചില അപൂർവ ഇനങ്ങളും കാണുന്നു.
ഇത്തരം ശലഭങ്ങളധികവും സാധാരണ വലിപ്പം മാത്രമുള്ളവയാണ്.
ചിറകുകൾക്ക് 25-75 മി.മീ.
വിസ്താരമുണ്ടായിരിക്കും .
ശലഭങ്ങളുടെ പുഴുവിന്റെ ശരീരം നീളം കൂടിയ രോമം കൊണ്ട് ആവൃതമായിരിക്കും.
മറ്റു ചിലയിനം പുഴുക്കളിലെ രോമങ്ങൾപോലെ ഇതിന്റെ രോമങ്ങൾ തുളച്ചു കയറാനോ കുത്താനോ ഉപയോഗപ്പെടുത്തുന്നവയല്ല.
ടൈഗർ നിശാശലഭങ്ങളുടെ പുഴുക്കളെ സ്പർശിക്കുന്നത് അപകടകരമല്ല.
സമാധിയിലെത്തുന്നതിനുമുമ്പ് പുഴുക്കൾ വദനഭാഗങ്ങളുടെ സഹായത്താൽ ഈ രോമങ്ങളെ നീക്കി, സിൽക്കിനോടൊപ്പം കൊക്കൂൺ നിർമ്മിക്കാനുപകരിക്കുന്നു.
പുഴുക്കളധികവും വന്യ ഓഷധികൾ ഭക്ഷിച്ചു ജീവിക്കുന്നവയാണ്.
വനവൃക്ഷങ്ങളുടേയും പഴവർഗസസ്യങ്ങളുടേയും ഇലകൾ ഭക്ഷിച്ചു ജീവിക്കുന്നവയും വിരളമല്ല.
അമേരിക്കയിൽ സാധാരണ കാണപ്പെടുന്നത് അപാന്റെസിസ് (Apantesis) ജീനസ്സിൽപ്പെടുന്ന ടൈഗർ നിശാശലഭങ്ങളാണ്.
ഇവയുടെ ചിറകുകൾ കറുപ്പിൽ ഓറഞ്ചോ മഞ്ഞയോ നിറത്തിലുള്ള വരകളോ പുള്ളികളോ ഉള്ളവയായിരിക്കും.
ഇംഗ്ലണ്ടിൽ കാണപ്പെടുന്ന ഇസബെല്ലാ ടൈഗർ നിശാശലഭങ്ങളുടെ പുഴുക്കൾക്ക് ചുവപ്പും കറുപ്പും രോമങ്ങൾ കാണപ്പെടുന്നു.
ചിത്രശാല ചിത്രങ്ങൾ Grammia parthenice Giant Leopard Moth , Hypercompe scribonia Magpie Moth , Nyctemera annulata Banded woolly bear, Pyrrharctia isabella Arctia villica Late instar of Milkweed tussock moth , Euchaetes egle അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Arctiidae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikimedia Commons has media related to Arctiidae .
Belize Arctiidae Digital colour "plates" Jamaica Actiidae Digital colour "plates" Digital images of Neotropical Arctiidae and Geometridae SZM Archived 2003-08-21 at the Wayback Machine .
Digital images]
on the UF / IFAS Featured Creatures Web site Empyreuma affinis , spotted oleander caterpillar Estigmene acrea , saltmarsh caterpillar Lymire edwardsii , Edwards wasp moth, Syntomeida epilais , oleander caterpillar Archived 2010-09-16 at the Wayback Machine .
Utetheisa ornatrix , bella moth
ടൈഗർ ലില്ലി ഇംഗ്ലീഷ് വിലാസം https://ml.wikipedia.org/wiki/Tiger_Lily
ഏഷ്യൻ ലില്ലി ഇനമാണ് ഇനത്തിൽ പെട്ട പുഷ്പമാണ് ടൈഗർ ലില്ലി .
ഇത് ഏകബീജപത്രികളിലെ ലില്ലിയേസി സസ്യകുടുംബത്തിൽപ്പെടുന്നു.
ഈ പുഷ്പത്തിന്റെ ശാസ്ത്രനാമം ലിലിയം ടൈഗ്രിനം എന്നാണ്.
മുൻകാലങ്ങളിൽ ലിലിയം ലാൻസിഫോളിയം എന്ന ശാസ്ത്രനാമത്തിലാണ് ഇത് അറിയപ്പെട്ടിരുന്നത്.
ചൈനയാണ് ഇതിന്റെ ജന്മദേശമെന്ന് കരുതപ്പെടുന്നു.
കൊറിയ , ജപ്പാൻ , അമേരിക്കയുടെ വടക്കുകിഴക്കൻ ഭാഗങ്ങൾ തുടങ്ങിയ പ്രദേശങ്ങളിൽ ഇത് ധാരാളമായി വളരുന്നുണ്ട്.
സസ്യഘടന
ടൈഗർ ലില്ലി സസ്യം ഏകദേശം 12 മീറ്റർ വരെ ഉയരത്തിൽ വളരും.
കൂട്ടമായി വളരുന്ന ഇതിന്റെ കന്ദം കട്ടിയുള്ളതാണ്.
കടും നീല ലോഹിത വർണത്തിലുള്ള കാണ്ഡത്തിൽ വെളുത്ത രോമങ്ങൾ കാണപ്പെടുന്നു.
ഇലകൾക്ക് തിളക്കമുള്ള പച്ച നിറമായിരിക്കും.
12-20 സെന്റിമീറ്റർ വരെ നീളമുള്ള ഇലകൾക്ക് വീതി കുറവാണ്.
ഇലകളുടെ അരികുകൾ പരുപരുപ്പുള്ളതായിരിക്കും.
മൂപ്പെത്തിയ ഇലകളുടെ കക്ഷ്യങ്ങളിൽനിന്ന് കറുപ്പുകലർന്ന കടും നീലലോഹിത വർണത്തിലുള്ള ചെറു കന്ദങ്ങളുണ്ടാകുന്നു.
ഈ ചെറു കന്ദങ്ങൾ മാറ്റി നട്ടാണ് പ്രജനനം സാധ്യമാക്കുന്നത്.
പുഷ്പഘടന
ഒരു പുഷ്പത്തണ്ടിൽ 20-25 വരെ പുഷ്പങ്ങളുണ്ടാകും.
പുഷ്പങ്ങൾക്ക് കടും ഓറഞ്ചോ ചുവപ്പോ നിറമായിരിക്കും.
ദളങ്ങളിൽ നീലലോഹിത വർണത്തിലോ, ചുവപ്പു കലർന്ന കറുപ്പു നിറത്തിലോ ഉള്ള പുള്ളികൾ കാണപ്പെടുന്നു.
ഇക്കാരണത്താലാകാം ഇവയ്ക്ക് ടൈഗർ ലില്ലി എന്ന പേരു ലഭിച്ചത്.
പുഷ്പങ്ങൾക്ക് 12 സെന്റി മീറ്ററോളം വ്യാസമുണ്ടായിരിക്കും.
ഇതിന് മങ്ങിയ ചുവപ്പു നിറത്തിലുള്ള നീളം കൂടിയ കേസരങ്ങളാണുള്ളത് .
കടുപ്പം കൂടിയ കന്ദമായതിനാൽ ടൈഗർ ലില്ലി കൃഷി ചെയ്യാൻ വളരെ എളുപ്പമാണ്.
ജപ്പാനിൽ വളരുന്ന ടൈഗർ ലില്ലിയിനത്തിന് മഞ്ഞ പുഷ്പങ്ങളാണുണ്ടാവുക.
24-36 ദളങ്ങളുള്ള ഈ മഞ്ഞ പുഷ്പത്തിൽ കേസരങ്ങൾ കാണാറില്ല.
പ്രധാനമായും പുഷ്പങ്ങൾക്കുവേണ്ടിയാണ് ഈ സസ്യം പൂന്തോട്ടങ്ങളിൽ നട്ടുവളർത്തുന്നത്.
ബാഹ്യ ലിങ്കുകൾ Wikimedia Commons has media related to Lilium lancifolium .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടൈഗർ ലില്ലി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടൈഗ്രിസ് ഇംഗ്ലീഷ് വിലാസം https://ml.wikipedia.org/wiki/Tigris
മദ്ധ്യപൗരസ്ത്യദേശത്തിലെ ഒരു നദിയാണ് ടൈഗ്രിസ് .
ഈ നദിയും യൂഫ്രട്ടീസും ചേർന്നാണ് മെസപ്പൊട്ടോമിയയുടെ അതിർത്തി രൂപവത്കരിക്കുന്നത്.
തുർക്കിയിലെ ടൗറുസ് മലനിരകളാണ് ടൈഗ്രിസിന്റെ ഉദ്ഭവസ്ഥാനം.
തുർക്കി , ഇറാക്ക് , സിറിയ , ഇറാൻ എന്നീ രാജ്യങ്ങളിലൂടെ ഈ ഒഴുകുന്നു.
1,900 കിലോമീറ്ററാണ് ഇതിന്റെ ആകെ നീളം.
ഒടുവിൽ യൂഫ്രട്ടീസ് നദിയുമായി ചേർന്ന് ഷാറ്റ്-അൽ-അറബ് എന്ന നദി രൂപവത്കരിക്കുന്നു.
ഈ നദി പേർഷ്യൻ‍ ഉൾക്കടലിൽ പതിക്കുന്നു.
ഡി.വി.ഡി. ഇംഗ്ലീഷ് വിലാസം https://ml.wikipedia.org/wiki/DVD
ഉയർന്ന സംഭരണ ശേഷിയുള്ള (storage capacity) ഒരു ആലേഖനോപകരണമാണ് ഡി.വി.ഡി. അഥവാ ഡിജിറ്റൽ വേഴ്സ്റ്റൈൽ ഡിസ്ക് .
വളരെ പ്രചാരം നേടിയ ഒപ്റ്റിക്കൽ ഡിസ്ക് ഫോർമാറ്റാണിത്.
ഒരു കോംപാക്ട് ഡിസ്കിൻറെ വലിപ്പമാണ് ഉള്ളതെങ്കിലും കോംപാക്ട് ഡിസ്കിനേക്കാൾ ആറ് മടങ്ങ് കൂടുതൽ സംഭരണ ശേഷി ‍ഡിവിഡിക്കുണ്ട്.
1993 -ൽ രണ്ട് ഹൈ ഡെൻസിറ്റി ഒപ്റ്റിക്കൽ ഫോർമാറ്റുകൾ വികസിപ്പിക്കുകയുണ്ടായി.
ഫിലിപ്സ് , സോണി എന്നിവരുടെ മൾട്ടിമീഡിയ കോംപാക്ട് ഡിസ്കാണ്(MMCD) ഒന്ന്, രണ്ട് തോഷിബ , ടൈം വാർണർ , ഹിറ്റാച്ചി , പയനിയർ , തോംസൺ , ജെവിസി എന്നിവരുടെ സൂപ്പർ ഡെൻസിറ്റി ഡിസ്ക്(SD).
ആദ്യ കാലങ്ങളിൽ 'ഡിജിറ്റൽ വിഡിയൊ ഡിസ്ക്' എന്നതിന്റേയും പിന്നീട് 'ഡിജിറ്റൽ വേഴ്സറ്റൈൽ ഡിസ്ക്' എന്നതിന്റേയും സംക്ഷിപ്തരൂപമായിരുന്നു ഡിവിഡി.
എന്നാൽ ഇന്ന് ഡിസ്ക് എന്നതു പോലെ, ഡിവിഡിയും ഒരു അംഗീകൃത ചുരുക്കപ്പേരായി മാറിയിരിക്കുന്നു.
സിഡി റോമുമായി സാമ്യമുണ്ടെങ്കിലും ഡേറ്റ ആലേഖനം ചെയ്യാൻ സിഡി റോമിനെ അപേക്ഷിച്ച് ഉയർന്ന ആവൃത്തിയിലുള്ള ലേസർ രശ്മികളുപയോഗിക്കുന്നതിനാൽ ഡിവിഡിയിലെ പിറ്റുകൾ (pits) സിഡിയിലുള്ളതിനേക്കാൾ ചെറുതും, ട്രാക്കുകൾ കൂടുതൽ നിബിഡവുമാണ്.
വിഡിയൊ ഡേറ്റയും, ശബ്ദ ഡേറ്റയും ഒരേ ഡിസ്ക്കിൽ തന്നെ ഉൾക്കൊള്ളിക്കാൻ വേണ്ടി ആരംഭിച്ച പരീക്ഷണങ്ങളിൽ നിന്നാണ് ഡിവിഡി രൂപം കൊണ്ടത്.
ഇതിന്റെ വികസനത്തിന് ഹോളിവുഡ് സിനിമാവ്യവസായത്തിന്റെ പിൻബലവും ലഭിച്ചിട്ടുണ്ട്.
ഏകവശ ഡിവിഡിയുടേയും സിഡി റോമിന്റേയും സ്വഭാവ വിശേഷങ്ങൾ പട്ടിക ഒന്നിൽ കൊടുത്തിരിക്കുന്നു.
വളരെ ഉയർന്ന സംഭരണ ശേഷി, ബഹുതല പ്രവർത്തന ക്ഷമത (inter-operability and backward compatibility) എന്നിവയാണ് ഡിവിഡിയുടെ സവിശേഷതകൾ.
ഏറ്റവും കുറഞ്ഞ സംഭരണ ശേഷി (4.7 ഗിഗാബൈറ്റ്) ഏകവശ ഡിവിഡിക്കാണുള്ളത്.
ഏകദേശം ഏഴു സിഡി റോമുകളിൽ സംഭരിക്കാവുന്നത്ര ഡേറ്റ ഒരൊറ്റ ഏകവശ ഡിവിഡിയിൽ ശേഖരിച്ചു വയ്ക്കാം.